דו"ח הממונה על השכר באוצר על המרכז הרפואי הדסה, המצוי בתכנית הבראה כלכלית ומקבל סיוע שנתי של מיליוני שקלים מהמדינה, חשף כי ב-2017 גדל שכר מנכ"ל "הדסה", פרופ' זאב רוטשטיין, ב-32% ועמד על 142 אלף שקל בחודש ושכרה של מנהלת מחלקת השתלות מח עצם גדל ב-76% והגיע ל-89 אלף שקל, כך מדווח הבוקר (ג') עידו אפרתי ב"הארץ".
הדו"ח כולל נתונים על יותר מ-700 עובדי "הדסה" ששכרם 17 אלף שקל בחודש ומעלה. ועדת הכספים של הכנסת אישרה את הסכם ההבראה בעלות של 1.4 מיליארד שקל עד 2020.
ההסבר שניתן לחלק מעליות השכר כפי שנמסר בדיווח: הכנסה נוספת משר"פ או מ"ססיות" ומימוש הסכמי שכר קודמים. אלא שבאוצר מודים כי ב"הדסה" קיימות חריגות שכר וכי אגף האכיפה במשרד יפעל להשבת חלק מהכספים.
כזכור, בראש רשימת שיאני השכר הציבורי ב-2017 שפורסמה במרץ השנה עמד רופא מומחה מ"הדסה", שהשתכר כ-253 אלף שקל בחודש ושני מומחים נוספים ששכרם יותר מ-200 אלף שקל. אחד זכה לעלייה של 30% והגיע ל-213 אלף שקל והאחר לעלייה של 6% ושכרו 216 אלף שקל.
בין ההעלאות בשכר: שכר טכנאי רנטגן גדל ב-30% ל-121 אלף שקל; מנהל מחלקת קרדיולוגיה ששכרו עלה ב-41%; מנהל מחלקת האולטרסאונד ששכרו גדל ב-30% ל-62 אלף שקל בחודש; מנהל מחלקת עור ומין - 25% ל-57 אלף שקל; מנהל מחלקת נפרולוגיה ב-24%; מנהל חדש למחלקת ההרדמה ששכרו גבוה ב-16% מזה של המנהל היוצא - 96 אלף שקל; מנהל מחלקה בתחום הדימות ששכרו עלה ב-16% ל-100 אלף שקל; מנהל אגף מחקר ופיתוח ב-12% וכך גם מנהלת מחלקת יולדות.
כן מציין הדו"ח שמנהל מחלקת מדיניות, מנהל וכלכלה, זכה לעליית שכר של 25% והשתכר 95 אלף שקל בחודש, שכרו מנכ"ל הכספים עלה ב-20% ל-65 אלף שקל; שכרו של מנהל מחלקת יחסי עבודה עלה ב-10% ושכרו של רב בית החולים עלה ב-9%, ל-34 אלף שקל בחודש.
לדברי הנהלת "הדסה", הלחץ על הקפאת מספר המועסקים ועלויות השכר לא התחיל בשנת העבודה הראשונה של המנכ"ל הנוכחי (2016) אך החל להניב פירות ב-2018. עדיין יש מה לעשות עם השכר החריג לחלק מהעובדים, והדבר מתבצע בלי להפר הסכמים קיבוציים".
כמובן -הד"ר פאולינה שותפתו של פרופסור רוטשטיין להפקרת הילדים האומללים ממחלקת אונקולוגיה ילדים מתוגמלת כראוי.לא נשכח ולא נסלח.יש דין ויש דיין-.(ראה ערך ליצמן).
יד רוחצת יד-מתקופת פירוק המחלקה האונקולוגית לילדים בהדסה....לא נשכח ולא נסלח.
חברי הכנסת מעלים לעצמם המשכורת פעם בשנה. לאיש לא איכפת שכל חבר כנסת עולה לציבור 5500 שח ליום! ליצמן ורוטשטיין זה יד רוחצת יד.